רוסלן סרגייב

שמאל|ממוזער|250px|פסל "פרח אגדות" (2009), בגינת המשחקים, ברח' שומרי החומות, במודיעין
שמאל|ממוזער|250px|פסל "חרגול" (2001), בגינת המשחקים, ברח' עמק בית שאן, במודיעין
שמאל|ממוזער|250px|פסל הפרפר, חניון הפרפר, פארק בריטניה, ליד שריגים לי-און
רוסלן סרגייב (ברוסית: Руслан Сергеев; נולד ב-24 בדצמבר 1954) הוא פסל ישראלי. עיקר עבודותיו הם פסלים סביבתיים, בסגנון עבודותיו של האדריכל הקטלאני גאודי, המשלבים חומרים תעשייתיים כברזל ובטון משובצים בפסיפס של קרמיקה וזכוכית.

 ביוגרפיה 
סרגייב נולד בניז'ני נובגורוד, רוסיה. בעל תואר שני בעיצוב מהאקדמיה לאמנות במינסק שבבלארוס משנת 1981. בשנת 1992 עלה לישראל. משנת 1982 מציג בתערוכות רבות ברחבי העולם (ארצות הברית, גרמניה, אנגליה, שווייץ, צרפת, רוסיה, גאורגיה בלארוס ועוד). פסליו מוצבים ב-21 יישובים בישראל ובפארקים (פארק בריטניה, יער המלאכים – לאנשים עם מוגבלויות על כיסא גלגלים ועיוורים וביער ארגנטינה).

בשנת 1996 פתח אמן סטודיו לפיסול אמנות פלסטית בירושלים.

סרגייב זכה 4 פעמים בפרס מפעל הפיס לעיצוב סביבתי.

באפריל 2005 פתח סרגייב את הגלריה שלו בבית אות המוצר הירושלמי בירושלים.

גני פסלים שהקים
 "גל חדש", הטיילת הדרומית של נתניה - מערכת של תשעה פסלי מוזאיקה ענקיים לארוך של 1.5 ק"מ, פסיפס עליז וצבעוני המזכיר את גני ברצלונה. הפסלים משמשים גם לנוי וגם לרווחת המבקרים בטיילת (ספסלים, פרגולות ומתקני משחק).
 "גן החושים", בפארק שחמון שבאילת - ארבעה פסלים סביבתיים, הנראים כיצורים ענקיים מעולם הפנטזיה. הפסלים עשויים מברזל ומבטון ומצופים בפסיפס ססגוני של קרמיקה, זכוכיות ומראות. הם משלבים בתוכם משחקי אור, צבע וצליל, המעוררים את הסקרנות והדמיון.

 יצירותיו 
יותר מ-90 פסלים סביבתיים אינטראקטיביים מוצבים במוזיאונים, אוספים פרטיים, בפארקים וגנים ציבוריים כולל 7 פארקים נושאיים:
 פארק "בריטניה"- טבע
 פארק "יער המלאכים"- ילדים עם מגבלויות
 פארק "גן חושים", אילת – צליל, צבע
 פארק "עץ דעת", ירוחם – תופעות טבע ומדע
 פארק "ציפורים", נתניה – טבע ואמנות
 פארק "ספריה", נהריה – צליל, מוזיקה
 פארק בן-גוריון, דימונה
פסליו המפורסמים
 פסל אריה ירושלים - ניתן במתנה על ידי עיריית ירושלים לעירית סנקט פטרבורג ברגל חגיגות 300 שנה לעיר, מוצב במוזיאון האטנוגרפי הרוסי בסנקט פטרבורג.
 פסל חרגול - נמצא במודיעין (אורך-25 מ' רוחב-20 מ' גובה-9 מ'). מבנה הפסל: שלד מתכת, ציפוי בטון, ציפוי מוזאיקה, נירוסטה. הפסל הוקם בשנת 2001 ושופץ בשנת 2022.
 פסל פרח אגדות - נמצא במודיעין (אורך-14 מ' רוחב-8 מ' גובה-6.5 מ'), עוצב ב-2009.
 פסל צפרדע - נמצא במודיעין.
 פסל דרקון - נמצא בבית אריה (אורך-7 מ' רוחב-3 מ' גובה-3 מ')
 בשנת 2007 הוא עיצב את הדובים המאוחדים הראשונים בישראל
 פסל יתוש - בגן שפיגל ליד מלון הילטון בתל אביב
 דירה להשכיר - בפארק רבין, מגדל העמק

 גלריה 

 ראו גם 
פיסול חוצות במודיעין-מכבים-רעות

קישורים חיצוניים


 אתר הבית של רוסלן סרגייב


 http://www.yerushalmy.net/show7
 http://issuu.com/cphpost/docs/israel
 http://news.tut.by/tv/250856.html
 http://www.youtube.com/watch?v=Owof8wNF528

 הערות שוליים 

קטגוריה:פסלים ישראלים
קטגוריה:עולים בשנות ה-1980
קטגוריה:ישראלים שנולדו ב-1954